প্রোবনিউজ, ডেস্ক: মিশরের সিনাই উপদ্বীপে বিধ্বস্ত রুশ বিমানটি মধ্যাকাশেই বিধ্বস্ত হয় বলে মন্তব্য করেছেন মস্কো ভিত্তিক একটি বিমান পরিবহন সংস্থার এক কর্মকর্তা। রোববার সিনাইতে বিধ্বস্ত বিমানটির ধ্বংসাবশেষ পরিদর্শনের পর এ মন্তব্য করেন রাশিয়ার আন্তঃরাষ্ট্র বিমান পরিবহন কমিটির পরিচালক ভিক্টর সোরোচেনকো, জানিয়েছে বার্তা সংস্থা রয়টার্স। মস্কো-ভিত্তিক এই কমিটি রাশিয়া ও সাবেক সোভিয়েত ইউনিয়নভুক্ত দেশগুলোর জোট `কমনওয়েলথ অব ইনডিপেনডেন্ট স্টেটস’ এর সরকারগুলোর প্রতিনিধিত্ব করে।